แนวโน้ม SET ไซด์เวย์ รอเงินเฟ้อสหรัฐ-งบ “บจ.” ปี 65
แนวโน้ม SET เช้าไซด์เวย์ นักลงทุนจับตาตัวเลขเงินเฟ้อสหรัฐและการทยอยประกาศงบบริษัทจดทะเบียนไทย ปี 65 ให้แนวรับไว้ที่ 1,650 จุด และแนวต้าน 1,675 จุด
แนวโน้ม SET เช้าไซด์เวย์ นักลงทุนจับตาตัวเลขเงินเฟ้อสหรัฐและการทยอยประกาศงบบริษัทจดทะเบียนไทย ปี 65 ให้แนวรับไว้ที่ 1,650 จุด และแนวต้าน 1,675 จุด
13 ก.พ. 2566

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยเช้านี้ แกว่งตัวออกข้าง คล้ายกับตลาดหุ้นอื่นในภูมิภาคเอเชีย โดยนักลงทุนอยู่ระหว่างรอดูการประกาศตัวเลขเงินเฟ้อสหรัฐ ในวันที่ 14 ก.พ.นี้ ขณะเดียวกันก็ติดตามการทยอยประกาศงบบริษัทจดทะเบียนไทย (บจ.) ซึ่งภาพรวมที่ผ่านมายังดูไม่ค่อยสดใสนัก ตลาดจึงขาดปัจจัยหนุน
อย่างไรก็ตามคาดตลาดน่าจะได้ปัจจัยบวกจากหุ้นกลุ่มพลังงาน หลังราคาน้ำมันเมื่อวันศุกร์ที่ผ่านมาปรับตัวขึ้นกว่า 2% โดยได้แรงหนุนจากความกังวลว่าตลาดน้ำมันจะตึงตัว หลังจากรัสเซียประกาศแผนการที่จะปรับลดการผลิตน้ำมัน ให้แนวรับไว้ที่ 1,650 จุด และแนวต้าน 1,675 จุด